Maik-Kalev Kotsar

Maik-Kalev Kotsar (sündinud 22. detsembril 1996 Tallinnas) on eesti elukutseline korvpallur, kes mängib 2024. aastast Jaapani profikorvpalli B1 League esimeses divisjoni klubis Yokohama B-Corsairs.

Sportlastee algus
Kotsar lõpetas 2015. aastal Audentese Spordigümnaasiumi. Korvpallitreeninguid alustas Alar Varraku juhendamisel.

2016. aastal asus ta õppima Lõuna-Carolina ülikooli Darla Moore'i ärikoolis rahandust. Kotsar mängis aastatel 2016–2020 USA üliõpilasliigas NCAA, kus esindas meeskonda South Carolina Gamecocks. 2020. aastal, kui ta lõpetas ülikoolis õpingud, nimetati ta Lõuna-Carolina ülikooli aasta meessportlaseks.Kotsar named Gamecocks Male Scholar-Athlete of the Year.

2017. aastal jõudsid Kotsar ja Gamecocks NCAA finaalturniiril ehk märtsihullusel nelja parema sekka.Kotsar aitas oma ülikooli NCAA turniiril juba nelja parema hulka ERR Sport, 26.03.2017.

Profikarjäär
2020. aasta augustis sõlmis Kotsar oma esimese profilepingu Saksamaa korvpalli Bundesligas mängiva Hamburg Towersiga.Ametlik: Kotsar alustab oma profikarjääri Saksamaa kõrgliigas ERR Sport, 14.08.2020.

Juulis 2022 sõlmis Kotsar lepingu Hispaania ACB liiga klubiga Club Deportivo Saski-Baskonia. Euroliiga debüüdi tegi ta Baskonia koosseisus 8. oktoobril 2022 Valencia Basketi vastu, kus tema tulemuseks oli 21 punkti, 9 lauapalli, 4 söötu, 1 blokeering, PIR(Performance Index Rating) näitaja 31 ning ta valiti vooru väärtuslikumaks mängijaks (MVP).Round 1 MVP: Maik Kotsar, Cazoo Baskonia Vitoria-Gasteiz. EuroLeague. 8 October 2022.

2024 aasta juunis asus Kotsar mängima Jaapani B1 League esimeses divisjoni klubis Yokohama B-Corsairs, kus üks tema treeneritest on endine Eesti koondise treener Jukka Toijala.

Koondisekarjäär
Kotsar tegi Eesti koondise debüüdi 21. juunil 2018 Soome koondise vastu (kaotus 69:76), kui ta mängis 25 min., tõi 6 punkti, võttis 5 lauapalli ja andis ühe resultatiivse söödu. 21. veebruaril 2025 toimunud Euroopa meistrivõistluste valikmäng Põhja-Makedoonia (84:65) vastu oli Kotsari 27. mänguks Eesti koondises (24 min., 16 p., 9 lp., 3 rs., 2 vl.).Eesti koondis. sport24.ee, vaadatud 22. veebruar 2025.

Statistika
Ülikoolis
 Näitajad   M Mängude arv   Min  Minuteid mängus  Vis%  Viskeprotsent  3Pv%  Kolmepunktivisete protsent  Vv%  Vabavisete protsent  LP  Lauapalle mängus  RS  Resultatiivseid sööte mängus  VL  Vaheltlõikeid mängus  BL  Blokke mängus  PNK  Punkte mängus  PIR  Toimivusindeks  Tume  Karjääri parim
 Hooaeg Meeskond M Min Vis% 3Pv% Vv% LP RS VL BL PNK 2016/17 South Carolina Gamecocks 37 23,9  49,0%  –  39,6%  4,8  0,7  0,7  0,4  5,8 2017/18 South Carolina Gamecocks 33 26,5  42,6%  22,2%  56,6%  4,8  1,4  0,9  0,5  8,0 2018/19 South Carolina Gamecocks 30 23,4  43,8%  50,0%  44,3%  4,7  0,9  1,0  0,9  6,7 2019/20 South Carolina Gamecocks 31 30,5  49,7%  0%  69,0%  6,3  2,3  1,5  1,1  11,2 2016–2020 Karjäär kokku 131 26,0  46,4%  26,5%  54,1%  5,1  1,3  1,0  0,7  7,8

Euroliigas
 Hooaeg Meeskond M Min Vis% 3Pv% Vv% LP RS VL BL PNK PIR 2022/23 Saski-Baskonia 34 20,2  65,8%  –  57,5%  4,3  1,4  0,7  0,4  9,3  13,3 2023/24 Saski-Baskonia 39 18,0  51,8%  –  68,7%  3,3  1,2  0,7  0,3  5,6  7,8 2022–2024 Euroliigas kokku 73 19,1  58,8%  –  63,1%  3,8  1,3  0,7  0,3  7,3  10,4

 Isiklikku 
Tema vanemad on Ruta ja Egon Kotsar. Kotsaril on vennad Tristen Mattias ja Derek ning õde Karolin Victoria.Maik-Kalev Kotsar: Vanemad on mind oma eeskujuga kasvatanud. Eelkõige on nad tahtnud, et minust saaks hea inimene! perejakodu.delfi.ee, 29. märts 2018.

Kotsari abiellus ameeriklanna Veronicaga augustis 2023 Iirimaal. 2024. aastal sündis neil poeg Kilian Francis Kotsar. Nende esimene ühine kodu asub Tallinnas.Piilu Eesti korvpallitähe Maik-Kalev Kotsari pulmapäeva! kroonika.delfi.ee, 10. august 2023.

Viited

Välislingid
Maik-Kalev Kotsar basket.ee
 Maik-Kalev Kotsar: närvilisusega probleeme polnud, kodupubliku ees on pigem mugav tunne. Õhtuleht, 22. veebruar 2025.

Kategooria:Eesti korvpallurid
Kategooria:Sündinud 1996